Nafarroako Parlamentuko Mahaiak, 2017ko azaroaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera jakitekoa ea Hezkuntza Departamentuak zer aurreikuspen dauzkan Nafarroako Urruneko Hizkuntza Eskola Ofizialaren egoitza beste leku batera eramatea dela eta.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2017ko azaroaren 27an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntza Departamentuak ba al du asmorik Nafarroako Urruneko Hizkuntza Eskola Ofizialaren egoitza –Iruñeko Alde Zaharrean, hiriaren erdian, baitago– beste inora eramateko?

Zergatik?

Iruñaren erdialdeko beste leku batera eramatea aztertzen ari al da? Departamentuaren ustez egokia al da ikastetxe hori Iruñeko Alde Zaharretik ateratzea? Departamentuak zer kokaleku darabiltza gogoan?

Departamentuak zer epe darabil?

Corellan, 2017ko azaroaren 20an

Foru parlamentaria: Alberto Catalán Higueras